Zlatý Amos SR

Zlatý Amos Slovenská republika je anketa o najobľúbenejšieho učiteľa, učiteľku na Slovensku. Tvárou ankety je spevák Igor Timko zo skupiny No Name. 

 Najdôležitejšie fakty 
 anketa je najprestížnejšia súťaž medzi učiteľmi, ktorých navrhujú žiaci
 do ankety nevstupuje vedenie školy, nenavrhuje učiteľov, iba dáva súhlas s nomináciou
 anketa popularizuje povolanie učiteľ na verejnosti a v médiách
 vyzdvihuje vzťah medzi žiakmi  a učiteľmi
 je podporovaná MŠVVaŠ SR, vyššími územnými celkami, mestami, médiami, umelcami a firmami na Slovensku
 oceňuje učiteľov a žiakov finančnými a vecnými cenami
 je určená pre učiteľov ZŠ, SŠ a ZUŠ

 Systém súťaže ankety 
 Základné kolá – prihlášky posielajú žiaci
 Krajské kolá zabezpečuje porota zložená zo žiakov, novinárov, bývalých semifinalistov
 Celoslovenské kolo je rozdelené na dve časti – semifinále a finále
 Do semifinále postupuje 12 učiteľov z krajských kôl
 Do finále postupuje 6 učiteľov zo semifinálového kola
 Finále je formou televízneho záznamu a každý rok sa uskutočňuje v Košiciach

 Ocenenia v ankete 
 Titul Zlatý Amos získava 3500 EUR, plus putovné insígnie korunu a žezlo
 Titul Amos sympaťák získava 1000 EUR – je to internetové hlasovanie pre všetkých učiteľov bez ohľadu, či postúpili do celoslovenského kola
 Cena Jána Gašperana – nové ocenenie (prekvapenie), víťaza vyberá 16 členná špeciálna žiacka porota – hodnotia sa všetci prihlásení učitelia
 Titul najlepší príbeh získava 500 EUR – je to cena pre žiakov, alebo žiacke školské rady, ktoré prihlásia učiteľa do ankety 
Naj učiteľ národnostných menšín - 1000 EUR
Učiteľ bez predsudkov - 1000 EUR
 100 EUR získava aj účastník internetového hlasovania
 Ocenení sú aj pedagógovia, na ktorých sa oplatí spomínať – sú to bývalí učitelia, ktorí už v školstve nepôsobia

 Ocenenia spoločnosti Slovnaft - do roku 2012 
 Naj učiteľ chémie – 1000 EUR
 Naj učiteľ fyzika – 1000 EUR
 Naj učiteľ matematiky – 1000 EUR
 Špeciálne ocenenie – 500 EUR

 Externé odkazy 
 Webstránka ankety